
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός απόχρωσης χαρτιού και διαστάσεων ψηφοδελτίων και 
εκλογικών φακέλων που θα χρησιμοποιηθούν στις εκλογές του 

Ευρωπαϊκού Κοινοβουλίου του Ιουνίου 1989. 1 

Διάρθρωση και λειτουργία της Διεύθυνσης Λογιστικής Τυποποίησης 
της Γ.Γ. ΕΣΤΕ. 2 


Μεταβίβαση αρμοδιοτήτων Υπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα και στους Προϊ¬ 
σταμένους των Δ/νσεων και των Τμημάτων της Κεντρικής Υπη¬ 
ρεσίας της Γενικής Γραμματείας Δημοσίων Έργων του Υπουρ¬ 
γείου Περιβάλλοντος, Χωροταξίας και Δημοσίων Έργων/. .. 3 
Μεταβίβαση αρμοδιοτήτων Υφυπουργού Περιβάλλοντος, Χωροτα¬ 
ξίας και Δημοσίων Έργων στο Γενικό Γραμματέα και στους 
Προϊσταμένους των Δ/νσεων και των Τμημάτων της Κεντρικής 
Υπηρεσίας της Γενικής Γραμματείας Δημοσίων Έργων του 
Υπουργείου Περιβάλλοντος, Χωροταξίας και Δημοσίων Έρ¬ 


γων.. 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 11021 (1) 


Καθορισμός απόχρωσης χαρτιού και διαστάσεων ψηφοδελτίων και 

εκλογικών φακέλων που θα χρησιμοποιηθούν στις εκλογές του Ευ¬ 
ρωπαϊκού Κοινοβουλίου του Ιουνίου 1989. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1, Τις διατάξεις: 

α) Των άρθρων 4, παρ. 1 και 3, και 9, παρ. 4 εδάφια τρίτο και τέ¬ 
ταρτο, του Νόμου 1180/1981 «περί εκλογής αντιπροσώπων εις την 
Συνέλευσιν των Ευρωπαϊκών Κοινοτήτων (Ευρωπαϊκόν Κοινοβούλιον) 
και άλλων τινών διατάξεων» (ΦΕΚ 188), σε συνδυασμό με τις όμοιες 
των άρθρων 63, παρ. 2, και 68, παρ. 1, του Π.Δ. 152/1985 «κωδικο¬ 
ποίηση σ’ ενιαίο-κείμενο των διατάξεων της νομοθεσίας για την εκλογή 
βουλευτών» (ΦΕΚ 55) και 

β) Των άρθρων 6 παρ. 1 και 7 παρ. 1, του Νόμου 1427/1984 
«άσκηση του εκλογικού δικαιώματος κατά τις εκλογές του Ευρωπαϊκού 
Κοινοβουλίου από τους Έλληνες που διαμένουν στο έδαφος των λοιπών 
Κρατών της Ευρωπαϊκής Οικονομικής Κοινότητας». 

2. Την από 26 Ιουλίου 1988 απόφαση του Συμβουλίου των Ευρω¬ 
παϊκών Κοινοτήτων, με την οποία η χρονική περίοδος που προβλέπεται 
στο άρθρο 9 παρ. 1 της Πράξης της 20ής Σεπτεμβρίου 1976 για την 
εκλογή των αντιπροσώπων στο Ευρωπαϊκό Κοινοβούλιο με άμεση και 
καθολική ψηφοφορία, καθορίστηκε για τις τρίτες εκλογές από τις 15 
έως και τις 18 Ιουνίου 1989, αποφασίζουμε: 

Καθορίζουμε την απόχρωση του χαρτιού και τις διαστάσεις των ψη¬ 
φοδελτίων και των εκλογικών φακέλων που θα χρησιμοποιηθούν στις 
εκλογές για την ανάδειξη των Ελλήνων αντιπροσώπων στο Ευρωπαϊκό 

Κοινοβούλιο του Ιουνίου 1989 ως οικολούθως: 

1. Απόχρωση: Το ναρτί κατασκευής των ψηφοδελτίων και των φα¬ 


κέλων, μέσα στους οποίους κλείνονται τα ψηφοδέλτια, είναι θαλασσιάς 
απόχρωσης. 

Οι φάκελοι φέρουν στην εμπρόσθια πλευρά τους, διαγώνια έντυπο 
γνώρισμα που αποτελείται από πέντε γραμμές βαθιάς κυανής απόχρω¬ 
σης διαφορετικής από την απόχρωση του χαρτιού των φακέλων, από τις 
οποίες η μεσαία κυματοειδής, συνολικού πλάτους ενός εκατοστού του 
μέτρου περίπου. 

2. Διαστάσεις: Οι διαστάσεις των ψηφοδελτίων καθορίζονται σε 
14x25 εκατοστά του μέτρου και των φακέλων σε 9,5x12 εκατοστά 
του μέτρου περίπου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 22 Φεβρουάριου 1989 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. ΕΛ/ΛΣ 1127 (2) 

Διάρθρωση και λειτουργία της Διεύθυνσης Λογιστικής Τυποποίησης 
της Γ.Γ. ΕΣΥΕ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του δευτέρου μέρους της παραγράφου 2 του άρθρου 
3 του Ν. 1819/1988 (ΦΕΚ 256/^/17.11.88). 

2. Την ανάγκη άμεσης υλοποίησης των διατάξεων του Ν. 1819/ 
1988 «σύσταση οργάνων εφαρμογής της λογιστικής τυποποίησης και 
άλλες διατάξεις». 

3. Τις διατάξεις του άρθρου 3 του Ν. 1819/1988 «περί αρμοδιοτή¬ 
των» της Διεύθυνσης Λογιστικής Τυποποίησης. 

4. Το γεγονός ότι η εφαρμογή του θεσμού της λογιστικής τυποποίη¬ 
σης των Νόμων 1819/1988 και 1041/1980, καθώς και των σχετι¬ 
κών Προεδρικών Διαταγμάτων για το Γενικό Λογιστικό Σχέδιο (ΓΛΣ) 
και τα Κλαδικά Λογιστικά Σχέδια (ΚΛΣ), προϋποθέτει καλά διαρθρω¬ 
μένη και οργανωμένη υπηρεσία, 

5. Την απόφαση του Πρωθυπουργού και του Υπουργού Εθνικής Οι¬ 
κονομίας Α 225/ΔΙΟΝΟΣΕ 10 (ΦΕΚ Β’ 3/1989) «Ανάθεση αρμοδιο¬ 
τήτων Υπουργού Εθνικής Οικονομίας στους Υφυπουργούς Εθνικής Οι¬ 
κονομίας Γιάννο Παπαντωνίου και Παυσανία Ζακολίκο, αποφασί¬ 
ζουμε: 

1. Η Διεύθυνση Λογιστικής Τυποποίησης της Γενικής Γραμματείας 
Εθνικής Στατιστικής Υπηρεσίας της Ελλάδος του Υπουργείου Εθνικής 
Οικονομίας έχει την ακόλουθη διάρθρωση: 

α) Τμήμα Εφαρμογής Γενικής Λογιστικής. 

β) Τμήμα Εφαρμογής Αναλυτικής Λογιστικής. 

γ) Τμήμα Έρευνας και Σχεδιασμού. 

δ) Τμήμα Ανάπτυξης Εφαρμογών Πληροφορικής. 

ε) Τμήμα Διοικητικής Υποστήριξης. 

2. Το Τμήμα Εφαρμογής Γενικής Λογιστικής έχει τις ακόλουθες αρ¬ 
μοδιότητες: 

α) Εποπτεύει και παρακολουθεί την εφαρμογή της γενικής λογιστι¬ 
κής του ΓΛΣ και των ΚΛΣ. 

β) Παρέχει τις αναγκαίες οδηγίες για την εφαρμογή της γενικής λο- 

ΥίΛΤίνχ - 

γ) Εισηγείται αρμοδίως για θέματα της περίπτωσης δ' της παραγρά¬ 
φου 1 του άρθρου 2 του Ν. 1819/1988, που αφορούν τη γενική λογι¬ 
στική. 

δ) Εισηγείται αρμοδίως για κάθε άλλο θέμα που αφορά την εφαρ¬ 
μογή της γενικής λογιστικής. 

3. Το Τμήμα Εφαρμογής Αναλυτικής Λογιστικής έχει τις ακόλουθες 
αρμοδιότητες: 

α) Εποπτεύει και παρακολουθεί την εφαρμογή της αναλυτικής λογι¬ 
στικής του ΓΛΣ και των ΚΛΣ. 

β) Παρέχει τις αναγκαίες οδηγίες για την εφαρμογή της αναλυτικής 
λογιστικής. 

γ) Εισηγείται αρμοδίως για θέματα της περίπτωσης δ’ της παραγρά¬ 
φου 1 του άρθρου 2 του Ν. 1819/1988, που αφορούν την αναλυτική 
λογιστική. 

δ) Εισηγείται αρμοδίως για κάθε άλλο θέμα που αφορά την εφαρ¬ 
μογή της αναλυτικής λογιστικής. 

4. Το Τμήμα Έρευνας και Σχεδιασμού έχει τις ακόλουθες αρμοδιό¬ 
τητες: 

α) Παρακολουθεί την επιστημονική εξέλιξη της λογιστικής επιστήμης 
και τεχνικής. 

β) Συλλέγει στοιχεία και πληροφορίες σχετικές με την εξέλιξη της λο¬ 
γιστικής και τεχνικής στην Ελλάδα και σε άλλα Κράτη, ιδίως σε Κράτη- 
Μέλη της Ευρωπαϊκής Οικονομικής Κοινότητας. 

γ) Προβαίνει σε συγκριτικές επεξεργασίες και μελέτες των στοιχείων 
που συλλέγει και διατυπώνει σχετικά πορίσματα. 

δ) Οργανώνει εθνικά και διεθνή συνέδρια, σε συνεργασία με ανάλο¬ 
γους οργανισμούς και υπηρεσίες άλλων κρατών που έχουν την ευθύνη 
της λογιστικής τυποποίησης και 1 συνεργάζεται με διεθνείς οργανισμούς 
λογιστικής. 

ε) Προβαίνει σε έρευνες και διατυπώνει πορίσματα σχετικά με την 
αξιοποίηση των στοιχείων της λογιστικής τυποποίησης, ιδίως δια των 
ηλεκτρονικών υπολογιστών, σε κλίμακα Εθνικών Λογαριασμών και 
Εθνικής Στατιστικής. ; 

ν) Μελετάει, σχεδιάζει και παρακολουθεί τό έργο της τυχόν αναθεώ¬ 
ρησης του ΓΛΣ, της κατάρτισης, αναθεώρησης των ΚΛΣ και των Λογι¬ 
στικών Οδηγών και της 4 κατάρτισης συστημάτων συλλειτουργίας της 
γενικής και της αναλυτικής λογιστικής. 

ζ) Προετοιμάζει και δημιουργεί τις κατάλληλες προϋποθέσεις, σε συ¬ 
νεργασία με τη Γενική Γραμματεία Δημόσιων Επιχειρήσεων και Οργα¬ 
νισμών (ΔΈ.Κ.Ο.) )άχι με τις διοικήσεις των δημόσιων επιχειρήσεων 
και οργανισμών, για την εφαρμογή του ΓΛΣ από τις επιχειρήσεις και 
τους οργανισμούς αυτούς. . β 

. η) Παρακολουθεί το έργο επιτροπών ή ομάδων εργασίας, στο εσωτε¬ 
ρικό ή στο εξωτερικό, οι οποίες ασχολούνται με θέματα που έχουν σχέση 
με το ΓΛΣ και γενικά με τη λογιστική τυποποίηση. 

θ) Επεξεργάζεται θέματα επαφής και επικοινωνίας της Διεύθυνσης 
με ιδρύματα τριτοβάθμιας εκπαίδευσης. 

ι) Εισηγείται αρμοδίως για θέματα των περιπτώσεων η’ και Θ Τ της 
παραγράφου 1 του άρθρου 2 του Ν. 1819/1988. 

5. Το Τμήμα Ανάπτυξης Εφαρμογών Πληροφορικής έχει τις ακό¬ 
λουθες αρμοδιότητες: 

α) Σχεδιάζει, σε συνεργασία με τη Διεύθυνση Μηχανογράφησης, την 
ανάπτυξη μηχανογραφικών εφαρμογών για την υποστήριξη της λογι¬ 
στικής τυποποίησης. 

β) Επεξεργάζεται προτάσεις για την ενσωμάτωση μεθόδων εισαγω¬ 
γής νέων τεχνολογιών για την προώθησή της. 
γ) Τηρεί τα σχετικά αρχεία. 

6. Το Τμήμα Διοικητικής Υποστήριξης έχει τις ακόλουθες αρμοδιό¬ 
τητες: 

α) Υποστηρίζει διοικητικά και γραμματειακά το έργο του Εθνικού 
Συμβουλίου Λογιστικής (ΕΣΥΛ), της Επιτροπής Επίλυσης Λογιστικών 
Αμφισβητήσεων (Ε.Ε.Λ.Α.) και των επιτροπών ή ομάδων εργασίας που 
συνιστώνται στο Υπουργείο Εθνικής Οικονομίας με αντικείμενο σχετικό 
με τη Λογιστική Τυποποίηση και την εφαρμογή της λογιστικής γενικό¬ 
τερα. 

β) Τηρεί τα αρχεία της Διεύθυνσης Λογιστικής Τυποποίησης, του 
ΕΣΥΛ, της Ε.Ε.Λ.Α. και των Επιτροπών ή Ομάδων Εργασίας. 

γ) Οργανώνει και λειτουργεί βιβλιοθήκη για τη Λογιστική Τυποποί- 
ηση. 

δ) Δακτυλογραφεί, μεταφράζει και διακινεί τα έγγραφα της Διεύθυν¬ 
σης, του ΕΣΥΛ, της Ε.Ε.Λ.Α. και των Επιτροπών ή Ομάδων Εργα¬ 
σίας. 


Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 1989 

Ο ΥΦΥΠΟΥΡΓΟΣ 

ΓΙΑΝΙΜΟΣ ΠΑΠΑΝΤΩΝΙΟΥ 
-♦—- : 

Αριθ, Δ17α/01/18/Φ.2,2.1 (3) 

Μεταβίβαση αρμοδιοτήτων Υπουργού Περιβάλλοντος, Χωροταξίας και 
Δημοσίων Έργων στο Γενικό Γραμματέα και στους Προϊσταμένους 
των Δ/νσεων και των Τμημάτων της Κεντρικής Υπηρεσίας της Γε¬ 
νικής Γραμματείας Δημοσίων Έργων του Υπουργείου Περιβάλλο- . 
ντος, Χωροταξίας κάι Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη τις διατάξεις του άρθρου 29 του Ν. 1558/1985 
(ΦΕΚ 137/Α'), αποφασίζουμε: 

’Λρθ(5ο 1 

Μεταβίβαση αρμοδιοτήτων Υπουργού στο Γενικό Γραμματέα 
που προισταται της Γενικής Γραμματείας Δημοσίων Έργων. 

1. Από τις αρμοδιότητες που ασκεί ο Υπουργός Περιβάλλοντος, Χω¬ 
ροταξίας και Δημοσίων Έργων στα θέματα της Γενικής Γραμματείας 
Δημοσίων Έργων μεταβιβάζονται στο Γενικό Γραμματέα που προΐστα- 
ται της Γενικής αυτής Γραμματείας οι ακόλουθες: 

α) Ο συντονισμός της δραστηριότητας όλων των Υπηρεσιών της Γε¬ 
νικής Γραμματείας Δημοσίων Έργων. 

β) Η εντολή για δημοσίευση στην Εφημερίδα της Κυβερνήσεως όλων 
των πράξεων των σχετικών με την υπηρεσιακή κατάσταση των υπαλλή¬ 
λων των Ν.Π.Δ.Δ. και των επιχειρήσεων που εποπτεύονται από τη Γε¬ 
νική Γραμματεία Δημοσίων Έργων. 

γ) Η παραπομπή ερωτημάτων που συντάσσονται με σύμπραξη της 
αρμόδιας Δ/νσης και της Δ/νσης Νομοθετικού Συντονισμού και Κωδι¬ 
κοποίησης και που απευθύνονται στο Νομικό Σύμβουλο για γνωμοδό¬ 
τηση. 

δ) Τα θέματα της Υπηρεσίας Πολιτικής Σχεδιάσεως Εκτάκτου Ανά¬ 
γκης (ΠΣΕΑ), πλην εκείνων που αφορούν την έγκριση των σχεδίων και 
τις εκθέσεις προς τα λοιπά Υπουργεία. 

ε) Οι απαντήσεις σε αιτήσεις επανεξέτασης ή υπομνήματα ή αναφορές 
παραπόνων ή καταγγελίες πολιτών σε ενέργειες ή απαντήσεις οργάνων 
των Κεντρικών Υπηρεσιών της Γενικής Γραμματείας. Εξαιρούνται οι 
περιπτώσεις που η πρώτη απάντηση έχει δοθεί με υπογραφή Γενικού 
Γραμματέα. 

στ) Οι απαντήσεις σε ερωτήματα πολιτών ή Νομικών Προσώπων 
που αφορούν σε θέματα αρμοδιότητας περισσοτέρων της μιας Δ/νσεων 
της Γεν. Γραμματείας. 

ζ) Η έγκριση πράξεων της διοικούσας Επιτροπής του ΕΤΜΟΑ για 
μισθώσεις καταστημάτων. 

η) Έγκριση εγγραφής στα μητρώα μελετητών. 

θ) Έγκριση πρόσληψης παρατηρητών υδρολογικών σταθμών. 

2. Από τις αρμοδιότητες του Υπουργού που αναφέρονται στην ίδια 
Γενική Γραμματεία Δημοσίων Έργων μεταβιβάζεται στο Γενικό Γραμ¬ 
ματέα που προισταται της Γενικής αυτής Γραμματείας το δικαίωμα να 
υπογράφει «με εντολή Υπουργού» αποφάσεις, έγγραφα και λοιπές διοι¬ 
κητικές πράξεις που αναφέρονται: 

α) Στα θέματα που αφορούν την εκπόνηση μελετών βάσει εγκεκριμέ¬ 
νων προκαταρκτικών μελετών ή προμελετών (εποπτεία, έγκριση κ.λπ.) 
και την εκτέλεση έργων (διοίκηση και διαχείριση). 

β) Έγκριση κυκλοφοριοικών διαμορφώσεων οδών και κόμβων, επέ¬ 
κταση αυτόματης φωτεινής σηματοδότησης, παροχή οδηγιών γενικής 
σήμανσης οδών και εντολή εκτύπωσης μελετών και οδηγιών. 

γ) Έγκριση συγκριτικών πινάκων όπως και των ΠΚΤΜΝΕ που τους 
συνοδεύουν. 

δ) Έγκριση πρωτοκόλλων ζημιών ανωτέρας βίας για κάθε φύσεως 
έργα και για αποζημίωση κάτω των 5.000.000 δραχμών. 

ε) Σύσταση Επιτροπών παραλαβής έργων και ειδικών επιτροπών για 
όλες τις περιπτώσεις. 

στ) Έκδοση εγκυκλίων οδηγιών για θέματα που αναφέρονται στη 

δραστηριότητα και λειτουργία γενικά των Υπηρεσιών, καθώς και την 
παροχή γενικών οδηγιών για εκπόνηση μελετών και κατασκευή έργων. 

Άρθρο 2 

Μεταβίβαση αρμοδιοτήτων Υπουργού στους Προϊσταμένους 
Διευθύνσεων της Γενικής Γραμματείας Δημοσίων Έργων. 

Από τις αρμοδιότητες του Υπουργού που αναφέρονται στην ίδια Γε¬ 
νική Γραμματεία Δημοσίων Έργων μεταβιβάζεται στους Προϊσταμέ¬ 
νους Δ/νσεων της Γενικής Γραμματείας Δημοσίων Έργων το δικαίωμα 
να υπογράφουν «με εντολή Υπουργού» αποφάσεις, έγγραφα και λοιπές 
διοικητικές πράξεις που αφορούν: 

Α. Γενικά: 

α) Την αντιμετώπιση γενικά των υποθέσεων που υπάγονται στην αρ¬ 
μοδιότητα των Δ/νσεων και την παροχή ειδικών οδηγιών, εφόσον οι 
οδηγίες αυτές δεν ανάγονται σε έργα ή υποθέσεις γενικότερου ενδιαφέ¬ 
ροντος. 

β) Τα προπαρασκευαστικά και διαδικαστικά θέματα που σχετίζονται 
με την εποπτεία και έλεγχο των Ν.Π.Δ.Δ. και των επιχειρήσεων που 
υπάγονται στην καθ’ ύλη αρμοδιότητα της Δ/νσής τους. 

γ) Την αίτηση ή παροχή πληροφοριών για την ορθή εφαρμογή των 
νόμων ή την ανακοίνωση ή κοινοποίηση αποφάσεων του Υπουργού. 

δ) Την έγκριση για χορήγηση αντιγράφων από τα τηρούμενα πρωτό¬ 
τυπα εμπιστευτικά και απόρρητα έγγραφα. 

ε) Έγγραφα ή τηλεγραφήματα στο εξωτερικό με προπαρασκευα¬ 
στικό και πληροφοριακό χαρακτήρα. 

στ) Τη διάθεση μηχανημάτων, οργάνων, εργαλείων και υλικών γε¬ 
νικά στις υπηρεσίες της Γενικής Γραμματείας Δημοσίων Έργων. 

ζ) Την αποστολή φακέλων και παροχή πληροφοριών στο Συμβούλιο 
Επικράτειας, Ελεγκτικό Συνέδριο, λοιπά Διοικητικά Δικαστήρια και 
Νομικό Συμβούλιο του Κράτους (εκτός ερωτημάτων). 

η) Ενέργειες προς το Εθνικό Τυπογραφείο για εκτυπώσεις, χορηγή¬ 
σεις Φύλλων της Εφημερίδας της Κυβερνήσεως κ.λπ. 

θ) Την παροχή πληροφοριών ή ανακοινώσεων αποτελεσμάτων εργα¬ 
στηριακών εξετάσεων σε ιδιώτες, για ζητήματα της αρμοδιότητας των 
Δ/νσεών τους, εφόσον δεν ενδιαφέρουν γενικότερα την υπηρεσία, όπως 
και την αίτηση τέτοιων πληροφοριών. 

ι) Τη θεώρηση όλων των σχεδίων και τευχών γενικών και προκαταρ¬ 
κτικών μελετών. 

ια) Την παράταση προθεσμίας αποδόσεως λογαριασμού χρηματικών 
ενταλμάτων προπληρωμής. 

ιβ) Την έγκριση των δικαιολογητικών των δαπανών που υπάγονται 
στην αρμοδιότητα των Δ/νσεών τους, όπως και την έγκριση για τη δια¬ 
κίνηση υλικών ή εφοδίων που διαχειρίζονται οι Διευθύνσεις τους. 

ιγ) Την πληρωμή υποχρεώσεων που έχουν αναληφθεί ή υποχρεώ¬ 
σεων από τελεσίδικη κ.λπ. δικαστική απόφαση που έγινε αποδεκτή, αρ¬ 
μοδιότητας των Δ/νσεών τους. 

ιδ) Την αναγνώριση (θεώρηση) δαπανών ανεξαρτήτως ποσού, 
ιε) Τις ενέργειες και διαδικασίες κατά την εκπόνηση τεχνικών μελε¬ 
τών ή τεχνικών προμελετών (εποπτεία, έγκριση κ.λπ.) και την εκτέλεση 
έργων (διοίκηση και διαχείριση) μέσα στα πλαίσια των εγκεκριμένων 
προγραμμάτων. 

ιστ) Την έγκριση των σχεδίων και τευχών των μελετών και προμελε¬ 
τών και εκείνων που συντάσσονται κατά το στάδιο της κατασκευής των 
έργων. 

ιζ) Τη σύσταση επιτροπών παραλαβής για μελέτες της αρμοδιότητάς 
τους. 

Β. Ειδικά: 

1. Διεύθυνση Απαλλοτριώσεων και Τοπογραφήσεων. 
α) Την πρόταση προς το Υπουργείο Οικονομικών για την κήρυξη 
απαλλοτριώσεων, όπου απαιτείται κοινή απόφαση Υπουργών (ακίνητα 
εκτός σχεδίων πόλεων), καθώς και την πρόταση προς το Νομάρχη για 
την κήρυξη απαλλοτριώσεων αρμοδιότητας του Νομάρχη. 

β) Τη διεξαγωγή γενικά αλληλογραφίας με τις Νομικές Δ/νσεις των 
Υπουργείων ή άλλες αρχές για καθορισμό της αποζημίωσης στις απαλ¬ 
λοτριώσεις αρμοδιότητας της Γ ενικής Γ ραμματείας Δημοσίων Έργων. 

γ) Την έγκριση παρακαταθέσεως αποζημιώσεως ακινήτων, που 
απαλλοτριώνονται, στις περιπτώσεις καθορισμού της αποζημιώσεως 
κατόπιν δικαστικής αποφάσεως. 

δ) Την έγκριση καταβολής αποζημιώσεως σε δικαιούχους που έχουν 
αναγνωρισθεί. 

ε) Τη βεβαίωση οφειλών σε βάρος των παρόδιων ιδιοκτητών. 


στ) Άρση καταλογισμού βεβαιωθεισών οφειλών που έχουν βεβαιω¬ 
θεί λόγω παροδιότητος. 

2. Διεύθυνση Νομοθετικού Συντονισμού και Κωδικοποίησης. 

α) Την ανακοίνωση νόμων, διαταγμάτων και κανονιστικών αποφά¬ 
σεων και παροχή διευκρινίσεων και γενικών πληροφοριών για την εφαρ¬ 
μογή των νόμων, διαταγμάτων και κανονιστικών αποφάσεων. 

β) Την αλληλογραφία σχετικά με τη διακίνηση των σχεδίων Νόμων 
και Π. Δ/των για συνυπογραφή τούτων από συναρμόδιους Υπουργούς, 
για τη σύνταξη εκθέσεων του Γενικού Λογιστηρίου, για την παροχή 
γνώμης του Συμβουλίου της Επικράτειας και λοιπές προπαρασκευαστι¬ 
κές ενέργειες μέχρι την ολοκλήρωσή τους. 

γ) Την αλληλογραφία με το Εθνικό Τυπογραφείο για εκτύπωση του 
απαραίτητου ΦΕΚ, για συγκεκριμένα βασικά νομοθετήματα, όπως και 
για τη διόρθωση σφαλμάτων στα κείμενα αυτών. 

3. Διεύθυνση Διοικητικού. 

α) Την αλληλογραφία σχετικά με .τις εγκρίσεις και λοιπές διατυπώ¬ 
σεις που χρειάζονται για διορισμούς, και τον ορισμό ή μετάθεση Προϊ¬ 
σταμένων Δ/νσεων και Τμημάτων. 

β) Προτάσεις για έκδοση υπηρεσιακών διαβατηρίων των υπαλλήλων 
των Ν.Π.Δ.Δ. και των επιχειρήσεων που εποπτεύονται απ’ αυτή. 

4. Διεύθυνση Μητρώων και Τεχνικών Επαγγελμάτων. 

Την άσκηση της εποπτείας (εκτός της τεχνικής τοιαύτης), τον έλεγχο 
κ.λπ. των Εργοληπτικών Επιχειρήσεων που έχουν σύμβαση με το Δη¬ 
μόσιο και που σύμφωνα με τις κείμενες διατάξεις η εποπτεία αυτή και ο 
έλεγχος έχει ανατεθεί στη Γενική Γραμματεία Δημοσίων Έργων. 
Εξαιρούνται τα θέματα που απαιτούν σύμπραξη με άλλον Υπουργό. 

, · Άρθρο 3 

Μεταβίβαση αρμοδιοτήτων Υπουργού στους Προϊσταμένους 
Ανεξαρτήτων Τμημάτων. 

Στους Προϊσταμένους ανεξαρτήτων τμημάτων της Γενικής Γραμμα-, 
τείας Δημοσίων Έργων του Υπουργείου Περιβάλλοντος,, Χωροταξίας 
και Δημοσίων Έργων μεταβιβάζεται το δικαίωμα να υπογράφουν «με 
εντολή Υπουργού» αποφάσεις, έγγραφα και λοιπές διοικητικές πράξεις 
για όλα τα ανάλογα θέματα, που έχουν οι προϊστάμενοι των Δ/νσεων 
και τμημάτων τής ίδιας Γενικής Γραμματείας. 

Άρθρο 4 

Μεταβίβαση αρμοδιοτήτων Υπουργού στους. Προϊσταμένους 
των Τμημάτων των Δ/νσεων της Γενικής Γραμματείας Δημ. Έργων 

Από τις αρμοδιότητες του Υπουργού Περιβάλλοντος; Χωροταξίας 
και Δημοσίων Έργων μεταβιβάζεται στους Προϊσταμένους των τμημά¬ 
των των Δ/νσεων τηςΤενικής Γραμματείας Δημοσίων Έργων το δι¬ 
καίωμα να υπογράφουν «με εντολή Υπουργού» αποφάσεις, έγγραφα και 
λοιπές διοικητικές πράξεις σε θέματα που αφορούν: ■■ ; * .· 

Α. Γενικά: 

α) Την αίτηση ή παροχή απλών πληροφοριών ή στοιχείων στις Δ/ 
νσεις, Τμήματα και Γραφεία της Γενικής Γραμματείας Δημοσίων Έρ¬ 
γων ή Νομικά Πρόσωπα Δημοσίου και Ιδιωτικού Δικαίου που εποπτεύ¬ 
ονται από τη Γενική Γραμματεία Δημοσίων Έργων ή που έχουν σχέση 
με αυτή, περιλαμβανομένων και των απλών διαβιβάσεων. 

β) Τη βεβαίωση της ακρίβειας των αντιγράφων που εκδίδονται. 
γ) Την παραπομπή στο αρχείο υποθέσεων που έχουν περαιωθεί ή για 
τις οποίες δεν απαιτείται ενέργεια. 

δ) Τη χορήγηση αντιγράφων εγγράφων όπου τούτο ορίζεται από τις 
κείμενες διατάξεις ή συνάγεται από τη φύση του εγγράφου, όπως και τη 
χορήγηση βεβαιώσεων για θέματα της αρμοδιότητάς τους. 

ε) Τη συντήρηση και λειτουργία γενικά των μηχανημάτων και οργά¬ 
νων κ.λπ. 

στ) Την έκδοση πιστοποιητικών και βεβαιώσεων για νόμιμη χρήση 
σε θέματα που μπορεί από το νόμο να βεβαιωθούν από στοιχεία που τη¬ 
ρούνται στην Υπηρεσία. 

ζ) Την επιστροφή αναφορών που δεν υποβλήθηκαν ιεραρχικά, 
η) Τις απαντήσεις σε αναφορές που αφορούν ζητήματα για τα οποία η 
Υπηρεσία έχει λάβει θέση. 

θ) Τα έγγραφα ή τηλεγραφήματα εσωτερικού με προπαρασκευαστικό 
και πληροφοριακό χαρακτήρα. 

ι) Τον έλεγχο και θεώρηση των δικαιολογητικών των δαπανών που 
ανάγονται στην αρμοδιότητα του τμήματός τους. 

ια) Την παροχή πληροφοριών ή ανακοινώσεων αποτελεσμάτων ερ¬ 
γαστηριακών εξετάσεων σε άλλες αρχές για ζητήματα αρμοδιότητας 

του τμήματός τους, εφόσον δεν ενδιαφέρουν γενικότερα την υπηρεσία 
και την αίτηση τέτοιων πληροφοριών. 

Β. Ειδικά: 

1. Στο Τμήμα Απαλλοτριώσεων και Τμήμα Τοπογραφήσεων και 
Απαλλοτριώσεων έργων Περιφέρειας Αττικής. 

α) Την ειδοποίηση για τις παρακαταθέσεις που έχουν γίνει. 

β) Τη γνωστοποίηση συντέλεσης των απαλλοτριώσεων που έχουν 
κηρυχθεί καθώς και τις συναφείς ενέργειες για την υλοποίηση των 
απαλλοτριώσεων. 

γ) Την υπογραφή των πινάκων παρακαταθέσεων και πληρωμών 
αποζημιώσεων. 

8) Την επικύρωση αντιγράφων των ανωτέρω πινάκων. 

ε) Τη σύνταξη βεβαιώσεων για τη νομική πραγματική κατάσταση 
των απαλλοτριώσεων ακινήτων, σύμφωνα με τα στοιχεία του φακέλου 
της απαλλοτριώσεως. 

2. Στο Τμήμα Υδρολογίας και διαχείρισης υδατικών πόρων της Δ/ 
νσης Εγγειοβελτιωτικών Έργων. 

Τα θέματα υδρολογικών σταθμών, εκτός από την ίδρυση αυτών και 
την έγκριση πρόσληψης παρατηρητών υδρολογικών σταθμών. 

3. Στα Τμήματα της Δ/νσης Μητρώων και Τεχνικών Επαγγελμά¬ 
των. 

Τα θέματα που αναφέρονται στις διαδικασίες και πληροφορίες για τη 
λειτουργία των Μητρώων, καθώς και τη χορήγηση των σχετικών βε¬ 
βαιώσεων εγγραφής στα Μητρώα. 

4. Στο Τμήμα Εποπτείας νομικών προσώπων της Δ/νσης Διοικητι¬ 
κού. 

Τις ανακοινώσεις αποφάσεων κ.λπ. που αφορούν γενικά την υπηρε¬ 
σιακή κατάσταση του Προσωπικού των Ν.Π.Δ.Δ. και Εταιρειών που 
έχουν σύμβαση με το Δημόσιο, και τα οποία υπάγονται στην εποπτεία 
της Γενικής Γραμματείας Δημοσίων Έργων. 

Άρθρο 5 

Τελικές και μεταβατικές διατάξεις. 

1. Η εξουσία υπογραφής προεγκρίσεων ή εγκρίσεων συγκριτικών πι¬ 
νάκων κ.λπ., που μεταβιβάζεται με τά άρθρα 1 μέχρι 4 αυτής της από¬ 
φασης, ασκείται μέσα στα όρια που καθορίζονται για κάθε έργο στα 
εγκεκριμένα Προγράμματα. 

2. Η μεταβίβαση της εξουσίας υπογραφής, με βάση τα προηγούμενα 
άρθρα σε κάθε ένα από τα όργανα που μνημονεύονται στην απόφαση 
αυτή, τελεί με την επιφύλαξη των εξουσιών υπογραφής που μεταβιβά¬ 
ζονται στα κατώτερα όργανα. 

3. Για την αρμοδιότητα ασκήσεως πειθαρχικού ελέγχου, εφαρμόζο¬ 
νται οι οικείες διατάξεις του Υπαλληλικού Κώδικα. 

4. Η μεταβίβαση εξουσίας υπογραφής σύμφωνα με τα ανωτέρω στο 
Γενικό Γραμματέα και στους Προϊσταμένους Δ/νσεων και Τμημάτων 
της Κεντρικής Υπηρεσίας της Γενικής Γραμματείας Δημοσίων Έργων, 
ισχύει και για τους νομίμους αναπληρωτές τους, σε περίπτωση ελλεί- 
ψεως, απουσίας ή κωλύματος αυτών. 

5. Καταργείται η απόφαση ΕΔ2α/01/159/Φ.2.2.1/16.12.1986 
«μεταβίβαση αρμοδιοτήτων του Υπουργού Περιβάλλοντος, Χωροτα¬ 
ξίας και Δημοσίων Έργων στο Γενικό Γραμματέα και στους Προϊστα¬ 
μένους των Δ/νσεων και των Τμημάτων της Κεντρικής, Υπηρεσίας της 
Γενικής Γραμματείας Δημοσίων Έργων του Υπουργείου Περιβάλλο¬ 
ντος, Χωροταξίας και Δημοσίων Έργων (ΦΕΚ 884/Β'). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1989 

Ο ΥΠΟΥΡΓΟΣ 

ΒΑΣ. ΚΕΔΙΚΟΓΛΟΥ 


Αριθ. Δ17α/02/18/Φ.2.2.1 (4) 

Μεταβίβαση αρμοδιοτήτων Υφυπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα και στους Προϊσταμέ¬ 
νους των Δ/νσεων και των Τμημάτων της Κεντρικής Υπηρεσίας της 
Γενικής Γραμματείας Δημοσίων Έργων του Υπουργείου Περιβάλ¬ 
λοντος, Χωροταξίας και Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 29 του ν. 1558/1985 (ΦΕΚ 137/Α'). 

2. Την αριθ. Δ17α/01/13/Φ.θ.2.2.1/10.2.89 απόφαση του 
Πρωθυπουργού και του Υπουργού Περιβάλλοντος, Χωροταξίας και Δη¬ 
μοσίων Έργων για τον καθορισμό αρμοδιοτήτων του Υφυπουργού Πε¬ 
ριβάλλοντος, Χωροταξίας και Δημοσίων Έργων (ΦΕΚ 96/Β*/ 
10.2.89), αποφασίζουμε: 

Άρθρο 1 

Μεταβίβαση αρμοδιοτήτων Υφυπουργού στο Γενικό Γραμματέα 
που προισταται της Γενικής Γραμματείας Δημοσίων Έργων. 

1. Από τις αρμοδιότητες που ασκεί ο Υφυπουργός Περιβάλλοντος, 
Χωροταξίας και Δημ. Έργων μεταβιβάζονται στο Γενικό Γραμματέα 
που προϊσταται της Γενικής Γραμματείας Δημ. Έργων οι ακόλουθες: 

α) Όλες οι αρμοδιότητες που αναφέρονται σε θέματα προσωπικού 
της Γενικής Γραμματείας Δημ. Έργων εκτός από τα θέματα μετατά¬ 
ξεων, έγκρισης μετάβασης στο εξωτερικό, απονομής ηθικής αμοιβής, 
χορήγησης εκπαιδευτικών αδειών και απόλυσης μονίμου ή εκτάκτου 
προσωπικού. 

β) Η παραπομπή ερωτημάτων που συντάσσονται με σύμπραξη της 
αρμόδιας Δ/νσης και της Δ/νσης Νομοθετικού Συντονισμού και Κωδι¬ 
κοποίησης και που απευθύνονται στο Νομικό Σύμβουλο για γνωμοδό- 
τηση. 

γ) Τα θέματα οργανώσεως και μεθόδων, εκπαιδεύσεως και ηλεκτρο¬ 
νικού υπολογιστή και μηχανογράφησης. 

δ) Οι απαντήσεις σε αιτήσεις επανεξέτασης ή υπομνήματα ή αναφο¬ 
ρές παραπόνων ή καταγγελίες πολιτών σε ενέργειες ή απαντήσεις οργά¬ 
νων Διευθύνσεων της Γενικής Γραμματείας. Εξαιρούνται οι περιπτώ¬ 
σεις που η πρώτη απάντηση έχει δοθεί με υπογραφή Γενικού Γραμμα¬ 
τέα. 

ε) Οι απαντήσεις σε ερωτήματα πολιτών ή Νομικών Προσώπων που 
αφορούν σε θέματα αρμοδιότητας περισσοτέρων της μιας Δ/νσεων. 

στ) Όλες οι εγκρίσεις για την πραγματοποίηση προμηθειών προϋπο¬ 
λογισμού άνω των 5.000.000 δρχ. και μέχρι 50.000.000 δρχ. περι- 
λαμβανομένης και της απόφασης επί τυχόν ενστάσεων κατά του κύρους 
των διαγωνισμών. 

ζ) Η έγκριση του αποτελέσματος των διαγωνισμών προμήθειας μέ¬ 
χρι 5.000.000 δρχ. αν κατά του κύρους του διαγωνισμού έχουν υπο¬ 
βληθεί ενστάσεις και η απόφαση στις σχετικές ενστάσεις. 

η) Η διάθεση και ανάληψη από τον τακτικό προϋπολογισμό πιστώ¬ 
σεων άνω των 20.000.000 δρχ. μέχρι 50.000.000 δρχ. 

θ) Η διάθεση πιστώσεων του Προγράμματος Δημοσίων Επενδύσεων 
για εκτέλεση έργων συντήρησης και επειγόντων έργων από 1.000.001 
μέχρι 10.000.000 δραχμές. 

ι) Εγκατάσταση και χρήση τηλεφωνικών και λοιπών συναφών συνδέ¬ 
σεων (τερματικών κέντρων κλπ.). 

2. Από τις αρμοδιότητες που ασκεί ο Υφυπουργός περιβάλλοντος, 
Χωροταξίας και Δημ. Έργων μεταβιβάζεται στον ίδιο Γεν. Γραμματέα 
που προϊσταται της Γενικής Γραμματείας Δημ. Έργων το δικαίωμα να 
υπογράφει «Με εντολή Υφυπουργού» αποφάσεις, έγγραφα και λοιπές 
διοικητικές πράξεις που αναφέρονται: 

α) Στα θέματα που αφορούν την εκπόνηση μελετών βάσει εγκεκριμέ¬ 
νων προκαταρκτικών μελετών ή προμελετών (εποπτεία, έγκριση, κλπ.) 
και την εκτέλεση έργων, (διοίκηση και διαχείριση). 

β) Έγκριση κυκλοφοριακών διαμορφώσεων οδών και κόμβων επέ¬ 
κταση αυτόματης φωτεινής σηματοδότησης, παροχή οδηγιών γενικής 
σήμανσης οδών και εντολή εκτύπωσης μελετών και οδηγιών. 

γ) Έγκριση συγκριτικών πινάκων όπως και των ΠΚΤΜΝΕ που τους 
συνοδεύουν. 

δ) Έγκριση πρωτοκόλλων ζημιών ανώτερος βίας για κάθε φύσεως 
έργα και για αποζημίωση κάτω των 5.000.000 δραχμών. 

ε) Σύσταση Επιτροπών παραλαβής έργων και ειδικών επιτροπών για 
όλες τις περιπτώσεις. 

Άρθρο 2 

Μεταβίβαση αρμοδιοτήτων Υφυπουργού στους Προϊσταμένους 
Δ/νσεων της Γενικής Γραμματείας Δημοσίων Έργων. 

Από τις αρμοδιότητες του Υφυπουργού Περιβάλλοντος, Χωροταξίας 
και Δημ. Έργων, μεταβιβάζεται στους Προϊσταμένους των Δ/νσεων 
της Γενικής Γραμματείας Δημ. Έργων του Υπουργείου Περιβάλλο¬ 
ντος, Χωροταξίας και Δημ. Έργων το δικαίωμα να υπογράφουν «με 
εντολή Υφυπουργού» αποφάσεις, έγγραφα και λοιπές διοικητικές πρά¬ 
ξεις σε θέματα που αφορούν: 

Α. Γενικά 

α) Την αντιμετώπιση γενικά των υποθέσεων που υπάγονται στην αρ¬ 
μοδιότητα των Δ/νσεων και την παροχή ειδικών οδηγιών εφόσον οι 
οδηγίες αυτές δεν ανάγονται σε έργα ή υποθέσεις γενικότερου ενδιαφέ¬ 
ροντος. 

β) Τη χορήγηση κανονικών αδειών με αποδοχές στους Προϊσταμέ¬ 
νους των Τμημάτων. 

γ) Την έγκριση μετακινήσεως εντός έδρας των Προϊσταμένων των 
Τμημάτων της Δ/νσεώς τους. 

δ) Τη θεώρηση βιβλιαρίων νοσηλείας των Προϊσταμένων των Τμη¬ 
μάτων και των μελών των οικογενειών τους και λοιπών συναφών με 
αυτά θεμάτων. 

ε) Την αίτηση ή παροχή πληροφοριών για την ορθή εφαρμογή των 
νόμων ή την ανακοίνωση ή κοινοποίηση αποφάσεων του Υπουργού. 

στ) Την έγκριση για χορήγηση αντιγράφων από τα τηρούμενα πρω¬ 
τότυπα εμπιστευτικά και απόρρητα έγγραφα. 

ζ) Έγγραφα ή τηλεγραφήματα με προπαρασκευαστικό και πληροφο¬ 
ριακό χαρακτήρα εξωτερικού. 

η) Τη διάθεση μηχανημάτων, οργάνων, εργαλείων και υλικών γε¬ 
νικά στις υπηρεσίες της Γενικής Γραμματείας Δημοσίων Έργων. 

θ) Την αποστολή φακέλλων και παροχή πληροφοριών στο Συμβούλιο 
Επικράτειας, Ελεγκτικό Συνέδριο, λοιπά Διοικητικά Δικαστήρια και 
Νομικό Συμβούλιο του Κράτους (εκτός ερωτημάτων). 

ι) Ενέργειες προς το Εθνικό Τυπογραφείο για εκτυπώσεις, χορηγή¬ 
σεις φύλλων της Εφημερίδας κλπ. 

ια) Την παροχή πληροφοριών ή ανακοινώσεων αποτελεσμάτων ερ¬ 
γαστηριακών εξετάσεων σε ιδιώτες για ζητήματα της αρμοδιότητας 
των Δ/νσεών τους, εφόσον δεν ενδιαφέρουν γενικότερα την υπηρεσία, 
όπως και την αίτηση τέτοιων πληροφοριών. 

ιβ) Τη θεώρηση όλων των σχεδίων και τευχών γενικών και προκα¬ 
ταρκτικών μελετών. 

ιγ) Τη διάθεση και ανάληψη πιστώσεων του Προϋπολογισμού Δημο¬ 
σίων Επενδύσεων για εκτέλεση έργων συντηρήσεως και επειγόντων έρ¬ 
γων μέχρι του ποσού του 1.000.000 δρχ. 

ιδ) Την κατανομή της χρημαδοτήσεως των έργων του προγράμμα¬ 
τος Δημοσίων Επενδύσεων και τον ορισμό ή αντικατάσταση υπολόγων 
διαχειριστών. 

ιε) Την παράταση προθεσμίας αποδόσεως λογαριασμού χρηματικών 
ενταλμάτων προπληρωμής. 

ιστ) Την έγκριση των δικαιολογητικών των δαπανών που υπάγονται 
στην αρμοδιότητα των Δ/νσεών τους όπως και την έγκριση για τη δια¬ 
κίνηση υλικών ή εφοδίων που διαχειρίζονται οι Διευθύνσεις τους. 

ιζ) Τον έλεγχο πληρωμής σύμφωνα με τις κείμενες διατάξεις των μι¬ 
σθών του προσωπικού, των οδοιπορικών εξόδων και των ημερησίων 
αποζημιώσεων αυτούς όπως και κάθε προσθέτου παροχής σε βάρος του 
Δημοσίου, ή άλλων Νομικών Προσώπων ή ειδικών λογαριασμών. 

ιη) Την πληρωμή υποχρεώσεων που έχουν αναληφθεί ή υποχρεώ¬ 
σεων από τελεσίδικη κλπ. δικαστική απόφαση που έγινε αποδεκτή, αρ¬ 
μοδιότητας των Δ/νσεών τους. 

ιθ) Την αναγνώριση (θεώρηση) δαπανών ανεξαρτήτως ποσού, 
κ) Διατυπώσεις που χρειάζονται για την παροχή ατελειών, αδειών ει¬ 
σαγωγής, «χορηγήσεως συναλλάγματος κλπ.». 

κα) Την προμήθεια υλικών ή εφοδίων και τις συναφείς εγκρίσεις ή 
αποφάσεις προϋπολογισμού μέχρι 5.000.000 δρχ. εφόσον δεν έχουν 
υποβληθεί ενστάσεις. 

κβ) Την έγκριση μεταφοράς υλικών ή εφοδίων ανεξαρτήτως ποσού, 
κγ) Την εκπόνηση τεχνικών μελετών ή τεχνικών προμελετών (επο- 
πτεία, έγκριση κλπ.) και την εκτέλεση έργων (διοίκηση και διαχείριση) 
μέσα στα πλαίσια των εγκεκριμένων προγραμμάτων. 


κδ) Την έγκριση των σχεδίων και τευχών των μελετών και εκείνων 
που συντάσσονται κατά το στάδιο της κατασκευής των έργων. 

κε) Τα θέματα που αφορούν τη σύσταση επιτροπών παραλαβής έρ¬ 
γων τελικής αξίας μέχρι 100.000.000 δραχμών. 

κστ) Τη σύσταση επιτροπών παραλαβής για μελέτες της αρμοδιότη- 
τάς τους. 

Β. Ειδικά: 

1. Διεύθυνση Απαλλοτριώσεων και Τοπογραφήσεων. 

α) Την πρόταση προς το Υπουργείο Οικονομικών για την κήρυξη 
απαλλοτριώσεων όπου απαιτείται κοινή απόφαση Υπουργών (ακίνητα 
εκτός σχεδίων πόλεων), καθώς και την πρόταση προς το Νομάρχη για 
την κήρυξη απαλλοτριώσεων αρμοδιότητας του Νομάρχη. 

β) Τη διεξαγωγή γενικά αλληλογραφίας με τις Νομικές Διευθύνσεις 
των Υπουργείων ή άλλες αρχές για καθορισμό της αποζημιώσεως στις 
απαλλοτριώσεις αρμοδιότητας της Γ ενικής Γ ραμματείας Δημ. Έργων. 

γ) Την έγκριση παρακαταθέσεων αποζημιώσεων ακινήτων, που 
απαλλοτριώνονται, στις περιπτώσεις καθορισμού της αποζημιώσεως 
κατόπιν δικαστικής αποφάσεως. 

δ) Την έγκριση καταβολής αποζημιώσεως σε δικαιούχους που έχουν 
αναγνωρισθεί. 

ε) Τη βεβαίωση οφειλών σε βάρος των παρόδιων ιδιοκτητών, 
στ) Άρση καταλογισμού βεβαιωθεισών οφειλών που έχουν βεβαιω¬ 
θεί λόγω παροδιότητος. 

2. Διεύθυνση Νομοθετικού Συντονισμού και Κωδικοποίησης. 

α) Την αλληλογραφία σχετικά με τη διακίνηση των σχεδίων Νόμων 
και Π.Δ/των για συνυπογραφή τούτων από συναρμοδίους Υπουργούς, 
τη σύνταξη εκθέσεων του Γενικού Λογιστηρίου, την παροχή γνώμης του 
Συμβουλίου Επικράτειας και λοιπές προπαρασκευαστικές ενέργειες μέ¬ 
χρι της ολοκληρώσεώς τους. 

β) Την αλληλογραφία με το Εθνικό Τυπογραφείο για εκτύπωση του 
απαραίτητου ΦΕΚ για συγκεκριμένα βασικά νομοθετήμάτα, όπως και 
για τη διόρθωση σφαλμάτων στα κείμενα αυτών. 

3. Διεύθυνση Διοικητικού. 

α) Την αλληλογραφία σχετικά με τις εγκρίσεις και λοιπές διατυπώ¬ 
σεις που χρειάζονται για προαγωγές, μετατάξεις; μεταθέσεις κλπ. 
υπαλλήλων. 

β) Την παραπομπή στις αρμόδιες αρχές για απαλλαγή από την υπή- 
ρεσία για λόγους σωματικής ή πνευματικής ανικανότητας υπαλλή¬ 
λων. 

γ) Τις αποφάσεις για θέση σε διαθεσιμότητα λόγω νόσου και επανα¬ 
φοράς στην ενεργό υπηρεσία υπαλλήλων. 

δ) Προτάσεις για έκδοση υπηρεσιακών διαβατηρίων των υπαλλήλων 
της Γενικής Γραμματείας Δημοσίων Έργων. 

ε) Τη χορήγηση αδειών άνευ αποδοχών σε υπαλλήλους εκτός των 
προϊσταμένων Διευθύνσεων και Τμημάτων. 

4. Διεύθυνση Οικονομικών Υποθέσεων και Προμηθειών. 

α) Τη διάθεση και ανάληψη από τις πιστώσεις του τακτικού προϋπο¬ 
λογισμού Δημοσίων Έργων ποσού μέχρι 20.000.000 δρχ. 

β) Κατανομή πιστώσεων διοικητικών δαπανών σε επί μέρους υπολό¬ 
γους και μεταβίβαση των αντίστοιχων πιστώσεων για την έκδοση των 
συμψηφιστικών ενταλμάτων. 

γ) Την εκκαθάριση προσθέτων αμοιβών και επιδομάτων του πάσης 
φύσεως προσωπικού του Υπουργείου. 

δ) Τις αποφάσεις εγκρίσεως-θεωρήσεως δαπανών και εντολές εκδό- 
σεως χρηματικών ενταλμάτων, τακτικών και προπληρωμής, σύμφωνα 
με τις κείμενες διατάξεις για πληρωμή οδοιπορικών και λοιπών εξόδων 
των υπαλλήλων που μετακινούνται, μετατίθενται ή αποσπώνται. 

ε) Τη διάθεση αυτοκινήτων για τη χρήση των κεντρικών και περιφε¬ 
ρειακών υπηρεσιών της Γενικής Γραμματείας Δημ. Έργων. 

στ) Ενέργειες για τη μίσθωση κτιρίων για στέγαση των Υπηρεσιών 
του Υπουργείου Περιβάλλοντος, Χωροταξίας και Δημ. Έργων της Γε¬ 
νικής Γ ραμματείας Δημ. Έργων, όπως και τα θέματα που αφορούν γε¬ 
νικά στη μεταστέγαση των Υπηρεσιών αυτού. 

ζ) Την έγκριση, διακήρυξης διαγωνισμών, σύσταση επιτροπών δια¬ 
γωνισμού, υπογραφή συμβάσεων, συγκρότηση επιτροπών παραλαβής 
και γενικά τις αποφάσεις που χρειάζονται για προμήθειες αξίας μέχρι 
5.000.000 δρχ. Τη διεξαγωγή κάθε ενέργειας απαραίτητης για την 
εκτέλεση των συμβάσεων προμηθειών υλικών ή εφοδίων. 

η) Την έγκριση πρακτικών διαγωνισμών χωρίς ενστάσεις και για 
προμήθειες αξίας μέχρι 5.000.000 δρχμ. 

5. Διεύθυνση Κεντρικού Εργαστηρίου Δημοσίων Έργων. 

α) Τη διάθεση συνεργείων για την εκτέλεση επειγουσών εργασιών 
αρμοδιότητας της Υπηρεσίας του (γεωτρήσεων, δοκιμαστικών φορτή- 
σεων, μελετών κατολισθήσεων κλπ.). 

β) Την έγκριση πιστώσεων για την εκτέλεση γεωτρήσεων, εδαφοτε- 
χνικών ερευνών κ.λπ. μέχρι του ποσού του 1.000.000 δρχ. 

γ) Τη χορήγηση αδειών για τη λειτουργία ιδιωτικών εργαστηρίων 
σκυροδέματος, εδαφομηχανικής, δομικών υλικών κ.λπ. αρμοδιότητας 
της Γενικής Γραμματείας Δημ. Έργων μετά από γνωμάτευση του αρ¬ 
μόδιου Συμβουλίου. 

Άρθρο 3 

Μεταβίβαση αρμοδιοτήτων Υφυπουργού στους Προϊσταμένους 
Ανεξαρτήτων Τμημάτων. 

Στους προϊσταμένους ανεξαρτήτως τμημάτων της Γενικής Γραμμα¬ 
τείας Δημοσίων Έργων του Υπουργείου Περιβάλλοντος, Χωροταξίας 
και Δημ. Έργων μεταβιβάζεται το δικαίωμα να υπογράφουν «με εντολή 
Υφυπουργού» αποφάσεις, έγγραφα και λοιπές διοικητικές πράξεις σε 
όλα τα ανάλογα θέματα που έχουν οι προϊστάμενοι των Διευθύνσεων και 
τμημάτων της ίδιας Γενικής Γραμματείας. 

Άρθρο 4 

Μεταβίβαση αρμοδιοτήτων Υφυπουργού στους Προϊσταμένους των 
Τμημάτων των Δ/νσεων της Γεν. Γραμματείας Δημ. Έργων. 

Από τις αρμοδιότητες του Υφυπουργού Περιβάλλοντος, Χωροταξίας 
και Δημ. Έργων, μεταβιβάζεται στους προϊσταμένους των τμημάτων 
των Δ/νσεων της Γενικής Γραμματείας Δημ. Έργων το δικαίωμα να 
υπογράφουν «με εντολή Υφυπουργού», αποφάσεις, έγγραφα και λοιπές 
πράξεις σε θέματα που αφορούν: 

Α. Γενικά: 

α) Τη χορήγηση κανονικών αδειών με αποδοχές στους υπαλλήλους 
του Τμήματός τους. 

β) Την έγκριση μετακινήσεως εντός έδρας στους υπαλλήλους του 
Τμήματός τους. 

γ) Τη θεώρηση βιβλιαρίων νοσηλείας υπαλλήλων και μελών των οι¬ 
κογενειών τους και λοιπών με αυτά συναφών θεμάτων. 

δ) Την αίτηση ή παροχή απλών πληροφοριών ή στοιχείων στις Δ/ 
νσεις Τμήματα και Γραφεία της Γενικής Γραμματείας Δημ. Έργων ή 
Νομικά Πρόσωπα Δημοσίου και Ιδιωτικού Δικαίου, που εποπτεύονται 
από τη Γενική Γραμματεία Δημ. Έργων ή που έχουν σχέση με αυτή, 
περιλαμβανόμενων και των απλών διαβιβάσεων. 

ε) Τη βεβαίωση της ακρίβειας των αντιγράφων που εκδίδονται. 
στ) Την παραπομπή στο αρχείο υποθέσεων, που έχουν περαιωθεί ή 
για τις οποίες δεν απαιτείται ενέργεια. 

ζ) Τη χορήγηση αντιγράφων εγγράφων όπου τούτο ορίζεται από τις 
κείμενες διατάξεις ή συνάγεται από τη φύση του εγγράφου όπως και τη 
χορήγηση βεβαιώσεων για θέματα της αρμοδιότητάς τους. 

η) Τη συντήρηση και λειτουργία γενικά των μηχανημάτων και οργά¬ 
νων κ.λπ. 

θ) Την έκδοση πιστοποιητικών και βεβαιώσεων για νόμιμη χρήση σε 
θέματα, που μπορεί από το νόμο να βεβαιωθούν από στοιχεία που τη¬ 
ρούνται στην Υπηρεσία. 

ι) Την επιστροφή αναφορών που δεν υποβλήθηκαν ιεραρχικά, 
ια) Τις απαντήσεις σε αναφορές που αφορούν ζητήματα για τα οποία 
η υπηρεσία έχει λάβει θέση. 

ιβ) Τα έγγραφα ή τηλεγραφήματα εσωτερικού με προπαρασκευα¬ 
στικό και πληροφοριακό χαρακτήρα. 

ιγ) Τον έλεγχο και θεώρηση των δικαιολογητικών των δαπανών που 
ανάγονται στην αρμοδιότητα του τμήματός τους. 

ιδ) Την παροχή πληροφοριών ή ανακοινώσεων αποτελεσμάτων εργα¬ 
στηριακών εξετάσεων σε άλλες αρχές για ζητήματα αρμοδιότητας του 
τμήματός τους εφόσον δεν ενδιαφέρουν γενικότερα την υπηρεσία και την 
αίτηση τέτοιων πληροφοριών. 

Β. Ειδικά: 

1. Στο Τμήμα Απαλλοτριώσεων και στο Τμήμα Τοπογραφήσεων και 
Απαλλοτριώσεων έργων περιφέρειας Αττικής. 

α) Την ειδοποίηση για τις παρακαταθέσεις που έχουν γίνει, 
β) Τη γνωστοποίηση συντέλεσης των απαλλοτριώσεων που έχουν 
κηρυχθεί καθώς και τις συναφείς ενέργειες για την υλοποίηση των 
απαλλοτριώσεων. 

, γ) Την υπογραφή των πινάκων παρακαταθέσεων και πληρωμών 
αποζημιώσεων. 


δ) Την επικύρωση αντιγράφων των ανωτέρω πινάκων, 
ε) Τη σύνταξη βεβαιώσεων για τη νομική πραγματική κατάσταση 
των απαλλοτριωμένων ακινήτων σύμφωνα με τα στοιχεία του φακέλλου 
της απαλλοτριώσεως. 

2. Στο Τμήμα Οικονομικής Διοίκησης της Διεύθυνσης Οικονομικών 
Υποθέσεων και Προμηθειών. 

α) Την ανακοίνωση στα Δημόσια Ταμεία για τις αποδοχές ή προσλή¬ 
ψεις ή απολύσεις του κάθε φύσεως προσωπικού της Γενικής Γραμμα¬ 
τείας Δημ. Έργων. 

β) Τη διαβίβαση στην Υπηρεσία Εντελλομένων Εξόδων δικαιολογη- 
τικών διοικητικών δαπανών ή δικαιολογητικών αποδόσεως λογαρια¬ 
σμών για εντάλματα προπληρωμής. 

γ) Τη βεβαίωση περί του ύψους των αποδοχών γενικά του προσωπι¬ 
κού, που υπηρετεί ή μη όπως και τα κάθε φύσεως έγγραφα προς υπαλ¬ 
λήλους με τα οποία ανακοινώνονται θέματα αποδοχών γενικά παρα¬ 
κρατήσεων λόγω περικοπών αδικαιολογήτου απουσίας αδείας άνευ 
αποδοχών δανείων κ.λπ. ή ζητείται η συμπλήρωση δικαιολογητικών 
διαφόρων δαπανών κ.λπ. 

3. Στο Τμήμα Διοικητικής Μέριμνας της Διεύθυνσης Οικονομικών 
Υποθέσεων και Προμηθειών. 

Την αλληλογραφία που αφορά την τοποθέτηση, μεταφορά, επισκευή, 
συντήρηση ή λειτουργία των τηλεφωνικών συσκευών όπως και τη μέρι¬ 
μνα για τις ηλεκτρικές, υδραυλικές κ.λπ. εγκαταστάσεις των κτιρίων 
των κεντρικών υπηρεσιών. 

4. Στα Τμήματα μονίμου προσωπικού και ιδιωτικού δικαίου της 
Διεύθυνσης Διοικητικού. 

α) Τη χορήγηση αναρρωτικών αδειών σε υπαλλήλους της Γενικής 
Γραμματείας Δημ. Έργων. 

β) Την παραπομπή υπαλλήλων για Υγειονομική εξέταση, 
γ) Την έκδοση αποφάσεων χορηγήσεως επιδομάτων χρόνου υπηρε¬ 
σίας σπουδών και οικογενειακών βαρών των υπαλλήλων της Γενικής 
Γραμματείας Δημ. Έργων. 

δ) Την κοινοποίηση εγκυκλίων για θέματα προσωπικού και διοική- 
σεως. 

ε) Την υπογραφή συμβάσεων προσλήψεως προσωπικού με σχέση ερ¬ 
γασίας ιδιωτικού δικαίου, του οποίου η πρόσληψη έχει πραγματοποιη¬ 
θεί με απόφαση του αρμόδιου οργάνου. 

στ) Την ανακοίνωση σύμφωνα με τις κείμενες διατάξεις πινάκων αρ¬ 
χαιότητας προσωπικού. 

ζ) Την έγκριση χρησιμοποιήσεως από τις γυναίκες υπαλλήλους του 
επωνύμου του συζύγου τους. 

η) Τα θέματα προσωπικού με σχέση εργασίας ιδιωτικού δικαίου 
εκτός από την πρόσληψη ή απόλυση ή μετάθεση αυτού. 

θ) Την έκδοση αποφάσεων αναπροσαρμογής αποδοχών προσωπικού 
με σχέση εργασίας ιδιωτικού δικαίου σε εφαρμογή συλλογικών συμβά¬ 
σεων εργασίας ή ομοίας ισχύος κανονιστικών διατάξεων. 

ι) Την ανακοίνωση της δημοσιεύσεως αποφάσεων διορισμού, προα¬ 
γωγής, μετατάξεως, απολύσεως κ.λπ. υπαλλήλων. 

ια) Τη διαβίβαση στην Υπηρεσία Συντάξεων δικαιολογητικών συντα- 
ξιοδοτήσεως υπαλλήλων της Γενικής Γραμματείας Δημ. Έργων. 

ιβ) Τη χορήγηση αντιγράφων εγγράφων για θέματα καταστάσεως 
προσωπικού κατά τις κείμενες διατάξεις. 

ιγ) Τη χορήγηση πιστοποιητικών περί της υπηρεσιακής καταστά¬ 
σεως κ.λπ. του προσωπικού της Γενικής Γραμματείας Δημ. Έργων. 

ιδ) Την έγκριση για χορήγηση αντιγράφων από τα επίσημα στοιχεία 
των ατομικών φακέλλων των υπαλλήλων και των πρακτικών Υπηρε¬ 
σιακών Συμβουλίων και την επικύρωση αυτών καθώς και επικύρωση 
της γνησιότητας των υπογραφών των υπαλλήλων της Γ ενικής Γ ραμμα- 
τείας Δημ. Έργων και των εις αυτή απεσπασμένων υπαλλήλων. 

5. Στο Τμήμα Γραμματείας της Δ/νσης Διοικητικού. 

Τα θέματα που αφορούν την επικύρωση των αντιγράφων των εξερχο- 
μένων εγγράφων της Γενικής Γραμματείας Δημ. Έργων, όπως και τη 
βεβαίωση της ακρίβειας της αντιγραφής. 

6. Στο Τμήμα Εκπαίδευσης της Διεύθυνσης Οργάνωσης και Παρα- 
γωγικότηας. 

Τα θέματα που αφορούν την πρόταση επιλογής υπαλλήλων για πα¬ 
ρακολούθηση προγραμμάτων εκπαιδεύσεως. 

7. Στο Τμήμα Διοίκησης και Διαχείρισης της Δ/νσης Κεντρικού Ερ¬ 
γαστηρίου Δημοσίων Έργων. 

α) Την έγκριση προμήθειας συνήθων υλικών ή εφοδίων για τη λει¬ 
τουργία του Κ.Ε.Δ.Ε. 

β) Τα θέματα προσωπικού του Κ.Ε.Δ.Ε. με σχέση εργασίας ιδιωτι- 

χού δικαίου εκτός από την έγκριση πρόσληψης, απόλθυσης και μετάθε¬ 
σης αυτού. 

γ) Την αποστολή φακέλων και παροχή πληροφοριών στις Νομικές 
Υπηρεσίες του Κράτους για Διοικητικά θέματα., 

δ) Ενέργειες προς το Εθνικό Τυπογραφείο για εκτυπώσεις, χορηγή¬ 
σεις φύλλων Εφημερίδας κ.λπ. 

ε) Την πληρωμή υποχρεώσεων που έχουν αναληφθεί ή υποχρεώσεων 
από τελεσίδικη κ.λπ. δικαστική απόφαση που έγινε αποδεκτή από την 
Υπηρεσία. 

στ) Τον έλεγχο πληρωμής σύμφωνα με τις κείμενες διατάξεις μισθών 
προσωπικού, των οδοιπορικών εξόδων και των ημερησίων αποζημιώ¬ 
σεων αυτού όπως και κάθε προσθέτου παροχής σε βάρος του Δημοσίου. 

ζ) Τα έγγραφα και αποφάσεις σχετικά με τη λειτουργία του γραφείου 
κινήσεως. 

η) Τη διάθεση των υλικών και εφοδίων στα περιφερειακά εργαστήρια 
που έχει προμηθευθεί η Υπηρεσία βάσει προγράμματος. 

θ) Τον έλεγχο και θεώρηση των δικαιολογητικών των δαπανών που 
ανάγονται στην αρμοδιότητα της Δ/νσεως και διαβίβαση αυτών στη Δ/ 
νση Εντ. Εξόδων. 

ι) Την εντολή ανάληψης προκαταβολής από την Τράπεζα της Ελλά¬ 
δας. 

ια) Τον προγραμματισμό πιστώσεων και τον προγραμματισμό των 
προμηθειών με τη συνεργασία και των λοιπών τμημάτων. 

Άρθρο 5 

Τελικές και μεταβατικές διατάξεις 

1. Η εξουσία υπογραφής προεγκρίσεων ή εγκρίσεων συγκριτικών πι¬ 


νάκων κ.λπ., που μεταβιβάζεται με τα άρθρα 1 μέχρι 4 αυτής της απο- 
φάσεως, ασκείται μέσα στα όρια που καθορίζονται για κάθε έργο στα 
εγκεκριμένα Προγράμματα. 

2. Η μεταβίβαση της εξουσίας υπογραφής, με βάση τα προηγούμενα 
άρθρα σε κάθε ένα από τα όργανα που μνημονεύονται στην απόφαση 
αυτή τελεί με την επιφύλαξη των εξουσιών υπογραφής που μεταβιβάζο¬ 
νται στα κατώτερα όργανα. 

3. Για την αρμοδιότητα ασκήσεως πειθαρχικού ελέγχου, εφαρμόζο¬ 
νται οι οικείες διατάξεις του Υπαλληλικού Κώδικα. 

4. Η μεταβίβαση εξουσίας υπογραφής σύμφωνα με τα ανωτέρω στο 
Γενικό Γραμματέα, και τους Προϊσταμένους Δ/νσεων και Τμημάτων 
της Κεντρικής Υπηρεσίας της Γενικής Γραμματείας Δημοσίων Έργων, 
ισχύει και για τους νομίμους αναπληρωτές τους, σε περίπτωση ελλεί- 
ψεως, απουσίας ή κωλύματος αυτών. 

5. Οι διατάξεις της απόφασης ΕΔ2α/01/159/Φ.2.2.1/16.12.86 
«Μεταβίβαση αρμοδιοτήτων Υπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα και στους Προϊσταμένους 
των Διευθύνσεων και των Τμημάτων της Κεντρικής Υπηρεσίας της Γε¬ 
νικής Γραμματείας Δημοσίων Έργων του Υπουργείου Περιβάλλοντος, 
Χωροταξίας και Δημοσίων Έργων (ΦΕΚ Β 884) καταργούνται κατά 
το μέρος που αναφέρονται στις αρμοδιότητες του Υφυπουργού, που με¬ 
ταβιβάζονται σ’ αυτόν σύμφωνα με την παραγρ. 5 του άρθρου 16 του ν. 
1558/85. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1989 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 

